11/06/2020 fins al 25/06/2020 a les 14.00h hora local de Barcelona
Documentació que s'ha d'adjuntar a la sol·licitud:
a) Document amb la descripció de les tasques; dades bàsiques de l'organització i les característiques de l'oferta de les pràctiques (tasques, horari, perfil del candidat, etc.), així com altres continguts que l'estudiant ha de desenvolupar en el marc de les pràctiques.
Correspon al document presentat en fase de campanya.
b) Acta de selecció de l'estudiant escollit per part de l'entitat beneficiària, on s'especifiquin els criteris de selecció i la priorització de candidats, si s'escau.
Es poden beneficiar d'aquests ajuts les empreses o institucions que compleixin els requisits següents:
a) Tenir el centre de treball en municipis d'aplicació de la metodologia Leader, determinats segons el Programa de desenvolupament rural de Catalunya (PDR) 2014-2020.
b) Aportar un mínim de cofinançament a l'ajut que rep l'estudiant.
c) Complir els requeriments que fixi cadascuna de les universitats, en matèria de convenis de cooperació educativa, on els estudiants candidats estiguin matriculats.
d) Haver presentat una sol·licitud en la fase de campanya de difusió d'ofertes de pràctiques dels ajuts al pràcticum Odisseu.
Els requeriments i el calendari de la campanya es publicaran al web del projecte.
La quantia de l'ajut és de 900 euros.
Aquest ajut s'abonarà directament a l'empresa o institució prèvia justificació de l'estada i remuneració de l'estada en pràctiques de l'estudiant.
L'estudiant rebrà un ajut total brut mínim de 6 € per hora de pràctiques que dugui a terme, que li serà abonat per part de l'empresa o la institució.
Aquest import inclou la quantia corresponent a l'ajut al pràcticum Odisseu (3 € per hora de pràctiques), així com la part complementària que ha d'abonar l'empresa per acomplir la quantia total mínima requerida.
Aquest ajut mínim es pot incrementar en funció dels mínims requerits per a l'ajut a l'estudi a estudiants en cada universitat o bé per voluntat de la mateixa empresa.
Aquests imports estan subjectes a retenció d'IRPF i a la resta de la normativa fiscal vigent.
Per utilitzar els serveis electrònics de la Generalitat de Catalunya que requereixin identificació són vàlids els certificats digitals i l'idCAT Mòbi l.
El termini legal màxim per resoldre aquesta convocatòria és de sis mesos des de la publicació de la convocatòria corresponent al DOGC.
Transcorregut aquest termini sense resolució expressa, l'ajut sol·licitat s'entén desestimat per silenci.
Es podran dictar resolucions parcials de concessió.
La resolució de concessió dels ajuts es notificarà a les entitats interessades mitjançant la seva publicació al tauler d'anuncis de l'AGAUR, al Tauler electrònic de l'Administració de la Generalitat de Catalunya i, de manera informativa, a la pàgina web de l'AGAUR.
Les entitats beneficiàries dels ajuts han de presentar la justificació en el termini màxim d'un mes des de la finalització de l'estada de pràctiques de l'estudiant mitjançant els models normalitzats.
La documentació justificativa s'ha de presentar al registre de l'AGAUR o d'acord amb el que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.
La documentació que cal adjuntar és la següent:
- Informe final de les pràctiques segons model normalitzat i certificat de la persona responsable econòmica de l'empresa certificant que s'ha pagat a l'estudiant l'import de l'ajut.
- Conveni de cooperació educativa, degudament signat.
El pagament es farà directament a l'entitat beneficiària un cop finalitzat el període de pràctiques i prèvia presentació de la documentació justificativa.